
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 91
                                                              din 26 aprilie 2018
             pentru modificarea Hotărârii Consiliului Local Sighișoara nr. 208/28.12.2017 privind înfiinţarea

                Clubului Sportiv Municipal Sighişoara, instituţie publică în subordinea Consiliului Local al  

                                                                        Municipiului Sighişoara

           
Consiliul Local al Municipiului Sighişoara, întrunit în ședință ordinară,
           
Luând act de proiectul de hotărâre şi referatul de aprobare al Primarului Municipiului Sighişoara, în calitate de iniţiator, înregistrat cu nr. 9.944/10.04.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere Hotărârea Consiliului Local Sighişoara nr. 208/28.12.2017, prin care a fost aprobată înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;
Ținând cont de faptul că este necesar a se da eficiență prevederilor art. 1 alin. (3) din Hotărârea Consiliului Local Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara, potrivit cărora funcționarea Clubului Sportiv Municipal Sighișoara este condiționată de obținerea avizului de constituire, a înscrierii acestuia în Registrul Sportiv pentru obţinerea Certificatului de identitate sportivă, a autorizaţiei de funcţionare şi pentru afilierea la federaţiile de profil;

Ținând cont de dispozițiile art. 28 alin. (1) din Regulamentul de organizare și funcționare a Clubului Sportiv Municipal Sighișoara - Anexa nr. 1 la H.C.L. Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara, conform cărora: ,,Clubul Sportiv Municipal Sighişoara este supus înregistrării în Registrul Sportiv în conformitate cu Hotărârea Guvernului României nr. 884/2001 pentru aprobarea Regulamentului de punere în aplicare a dispozițiilor Legii educației fizice și sportului nr. 69/2000, cu modificările şi completările ulterioare”;

Având în vedere faptul că, prin adresa nr. 1.529 din data de 14.02.2018, s-a solicitat Ministerului Tineretului și Sportului înscrierea structurii sportive în Registrul Sportiv, iar ulterior, prin adresa cu nr. 3.840/04.04.2018, înregistrată la Municipiul Sighișoara cu nr. 9.924 din data de 10.04.2018, Ministerul Tineretului și Sportului, în soluționarea cererii, a solicitat modificarea Hotărârii Consiliului Local al Municipiului Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara și a Regulamentului de organizare și funcționare a Clubului Sportiv Municipal Sighișoara, în sensul înlocuirii sintagmei ,,Agenția Națională pentru Sport și Tineret” cu sintagma ,,Ministerul Tineretului și Sportului”, respectiv a sintagmei ,,futsal” cu cea de ,,fotbal în sală”, în vederea acordării avizului de funcționare și autorizării înscrierii în Registrul Sportiv;

Ţinând cont de prevederile Legii educaţiei fizice şi sportului nr. 69/2000, cu modificările şi completările ulterioare;


Având în vedere prevederile Hotărârii Guvernului nr. 884/2001 pentru aprobarea Regulamentului de punere în aplicare a dispoziţiilor Legii educaţiei fizice şi sportului nr. 69/2000;

Având în vedere Raportul de specialitate, înregistrat cu nr. 9.945/10.04.2018, întocmit de  Compartimentul Cultură, Sport, Învăţământ - Direcţia Relaţii Publice şi Comunicare, prin care se propune modificarea Hotărârii Consiliului Local Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;

              Având în vedere avizele favorabile ale comisiilor de buget, urbanism, comerț și socială;

  În temeiul dispoziţiilor art. 36 alin. (1), alin. (2) lit. a) şi d), alin. (3) lit. b), alin. (6) lit. a) pct. 1, 3, 5, 6, alin. (9), art. 45 alin. (1), art. 73, art. 115 alin. (1) lit. b) din Legea nr. 215/2001, legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. I. Se modifică prevederile alin. (2) al art. 1 din Hotărârea Consiliului Local Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara, care va avea următorul cuprins: 

,,(2) Structura sportivă înfiinţată se va organiza pe următoarele secţii pe ramuri de sport: arte marţiale, atletism, baschet, box, dans sportiv, fotbal, fotbal în sală, gimnastică, handbal, judo, lupte, sportul pentru toţi, sportul pentru persoane cu nevoi speciale, şah, tenis, tenis de masă, volei, badminton și automobilism sportiv”.

Art. II. Se modifică prevederile art. 4 din Regulamentul de organizare și funcționare a Clubului Sportiv Municipal Sighișoara, Anexa nr. 1 la Hotărârea Consiliului Local Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara, regulament aprobat prin art. 2 al Hotărârii Consiliului Local Sighișoara nr. 208/28.12.2017, care va avea următorul cuprins: 
,, Art. 4. Schimbarea denumirii Clubului Sportiv Municipal Sighişoara poate fi făcută numai de Consiliul Local al Municipiului Sighişoara, cu avizul Ministerului Tineretului și Sportului”.
Art. III. Se modifică prevederile art. 9 din Regulamentul de organizare și funcționare a Clubului Sportiv Municipal Sighișoara, Anexa nr. 1 la Hotărârea Consiliului Local Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara, regulament aprobat prin art. 2 al Hotărârii Consiliului Local Sighișoara nr. 208/28.12.2017, care va avea următorul cuprins:
 ,,Art. 9. C.S.M. Sighişoara are în structură următoarele secţii pe ramuri de sport: 

1. Arte marţiale;  
2. Atletism;
3. Baschet;
4. Box;
5. Dans sportiv;
6. Fotbal;
7. Fotbal în sală;

8. Gimnastică;
9. Handbal;
10. Judo;
11. Lupte;
12. Sportul pentru toţi;

13. Sportul pentru persoane cu nevoi speciale;
14. Şah;
15. Tenis;

16. Tenis de masă;
17. Volei;

18. Badminton;
19. Automobilism sportiv.”

Art. IV. Se modifică prevederile alin. (2) al art. 10 din Regulamentul de organizare și funcționare a Clubului Sportiv Municipal Sighișoara, Anexa nr. 1 la Hotărârea Consiliului Local Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara, regulament aprobat prin art. 2 al Hotărârii Consiliului Local Sighișoara nr. 208/28.12.2017, care va avea următorul cuprins: 
,,(10) Începând cu data aprobării prezentului regulament, vor fi afiliate la federațiile de profil următoarele discipline sportive: arte marţiale, atletism, fotbal, fotbal în sală, handbal, lupte, sportul pentru toţi, şah, dans sportiv”.
Art. V. Ca o consecință a prevederilor art. II, III și IV din prezenta hotărâre, se aprobă  Regulamentul de organizare și funcționare a Clubului Sportiv Municipal Sighișoara, forma actualizată, conform anexei nr. 1 la prezenta hotărâre.
Art. VI. Celelalte prevederi ale Hotărârii Consiliului Local Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara, rămân neschimbate.

Art. VII. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Biroul Buget, Contabilitate, Salarizare - Direcţia Economică, Direcţia Administrarea Patrimoniului, Compartimentul Cultură, Sport, Învăţământ - Direcţia Relaţii Publice şi Comunicare și Serviciul Resurse Umane şi Administrare Sistem Informatic din cadrul Municipiului Sighişoara.
Art. VIII. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 13 voturi ”pentru”, 2 voturi ”împotrivă” și 2 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;
  1 ex. Secretar;

  1 ex. Direcţia Administrarea Patrimoniului;

  2 ex. Compartimentul Cultură, Sport, Învăţământ - Direcţia Relaţii Publice şi Comunicare;
  1 ex. Biroul Buget, Contabilitate, Salarizare - Direcţia Economică;
  2 ex. Serviciul Resurse Umane și Administrare Sistem Informatic - Compartimentul Resurse Umane.

12 ex. 

B.A.
